EkBass/fiwiki-20250220-pages-articles huggingface dataset:
Southcliffen tragedia

Southcliffen tragedia (Southcliffe) on vuonna 2013 Channel 4:llä esitetty brittiläinen draamasarja. Tony Grisonin käsikirjoittaman ja Sean Durkinin ohjaaman sarjan tapahtumat sijoittuvat idylliseen brittiläiseen pikkukaupunkiin, jossa tapahtuu joukkomurha. Surmatyön tekijää esittänyt Sean Harris voitti sarjasta vuoden 2013 parhaan miespääosan Bafta-palkinnon. Suomessa sarja alkoi Yle TV1 -kanavalla 29. tammikuuta 2017. Southcliffen tragedian miljöö, Southcliffe, on fiktiivinen. Sarja kuvattiin Favershamin kaupungissa Kentissä. == Juoni == Useita ihmishenkiä vaatinut tragedia ja ampuja Stephen Morton (Sean Harris) ovat koko kansakunnan huulilla. Tapahtumista saapuu raportoimaan Southcliffen oma kasvatti, toimittaja David Whitehead (Rory Kinnear), jota ahdistavat myös omat lapsuusmuistot. == Näyttelijät == == Vastaanotto == Helsingin Sanomien Harri Römpötti kuvaili sarjaa taidokkaaksi ja sanoi, että "Southcliffen tragedia kehittää monitahoista kertomustaan vivahteikkaasti. Sarja on yksi viime aikojen parhaista brittituotannoista." == Lähteet == == Aiheesta muualla == * Southcliffe Channel 4:n verkkosivuilla * Luokka:Brittiläiset draamasarjat Luokka:Channel 4:n televisio-ohjelmat
Lapsiperheiden kotipalvelu

Lapsiperheiden kotipalvelu on Suomessa kunnan tarjoama palvelu, jossa lapsiperheellä on oikeus saada sosiaalihuoltolain nojalla kotipalvelua perheen huolenpidon turvaamiseksi, jos lapsen hyvinvoinnin turvaaminen ei ole mahdollista esimerkiksi vamman, sairauden, synnytyksen tai muu vastaavanlainen toimintakykyä alentavan syyn vuoksi. Myös perheenjäsenen kuolema, vanhempien ero, toisen vanhemman joutuminen vankilaan tai muu erityinen perhe- tai elämäntilanne voi oikeuttaa kotipalveluun.Lapsiperheiden kotipalvelu. https://www.thl.fi/fi/web/lapset-nuoret-ja- perheet/peruspalvelut/sosiaalipalvelut/kotipalvelu Lapsiperheiden kotipalvelu voi sisältää asumiseen, lastenhoitoon, asiointiin tai muihin jokapäiväiseen elämään kuuluvien tehtävien ja toimintojen suorittamista tai niissä avustamista. Kotipalvelu voi pitää sisällään esimerkiksi ateria-, vaatehuolto- ja siivouspalveluja. Lapsiperheiden kotipalvelua on annettu vuosi vuodelta yhä harvemmille perheille. Vuonna 1990 kotipalvelua sai vielä kahdeksan prosenttia lapsiperheistä, mutta apua saaneiden perheiden osuus tippui 2000-luvulla alle kolmeen prosenttiin ja vuonna 2006 alle kahteen prosenttiin.Kodinhoitoapua vuoden aikana saaneita lapsiperheitä, % lapsiperheistä. https://www.sotkanet.fi/sotkanet/fi/taulukko/?indicator=s_YqAwA=&region;=s07MBAA=&year;=sy4rtc7X0zUEAA==&gender;=t == Lähteet == Luokka:Sosiaaliturva Luokka:Lastensuojelu Suomessa Luokka:Suomalainen yhteiskunta
Serafia Fredrika Schaeffer

Serafia Fredrika Schaeffer, o.s. Malmi, (14. syyskuuta 1800 Renko – 13. maaliskuuta 1887 Kalvola) oli suomalainen kansanparantaja. Hän oli naimisissa pappi Karl Johan Schaefferin kanssa. Häntä kutsuttiin "Sefferin rouvaksi" ja hän huolehti perheensä lisäksi sairaista seurakuntalaisista. Miehensä kuoleman jälkeen vuonna 1833 hän jatkoi toimintaansa parantajana. ==Lähteet== * Luokka:Vuonna 1887 kuolleet Luokka:Vuonna 1800 syntyneet Luokka:Suomalaiset kansanparantajat
Reformaattorien muuri

Reformaattorien muuri (; ) on Sveitsin Genevessä sijaitseva monumentti. Monumentti on osa Geneven vanhaa kaupunginmuuria. Sen näkyvimpiä osia ovat kymmenen ihmispatsasta, jotka esittävät uskonpuhdistuksen merkkihenkilöitä. == Muuriin kuuluvat patsaat == Vasemmalla sivulla: * Vilhelm I Oranialainen (1533–1584) * Gaspard de Coligny (1519–1572) * Frederick William (1620–1688) Keskellä: * William Farel (1489–1565) * Jean Calvin (1509–1564) * Theodore Beza (1519–1605) * John Knox (n. 1513–1572) Oikealla: * Roger Williams (1603–1684) * Oliver Cromwell (1599–1658) * Stephen Bocskai (1557–1606) == Runoudessa == Reformaattorien muuri on ollut ainakin kahden tunnetun runon aiheena. Toinen runoista on unkarilaisen kirjailijan Gyula Illyésin "A reformáció emlékműve előtt" (1946) ja toinen Mika Waltarin "Reformaattorit" (1961)Julkaistu ainakin kokoelmassa Pöytälaatikko (1967).. == Lähteet == == Aiheesta muualla == Luokka:Muistomerkit Luokka:Muurit Luokka:Geneven rakennukset ja rakennelmat Luokka:Sveitsin nähtävyydet Luokka:Uskonpuhdistus
Quebecin isku 2017

Quebecin moskeijan joukkoampuminen tapahtui Kanadan Quebecissä sijaitsevassa islamilaisessa kulttuurikeskuksessa illalla 29. tammikuuta 2017. Kuusi henkilöä tapettiin ja 19 loukkaantui. Paikalla oli ampumisen alkaessa noin 50 henkilöä.Kanadan moskeijaiskun epäilty ilmoittautui itse poliisille == Tekijä == Iskun tekijänä oli 27-vuotias Alexandre Bissonnette, joka opiskeli Université Lavalissa. Bissonnette ilmoittautui ja antautui poliisille vapaaehtoisesti heti tekonsa jälkeen. Hänellä todettiin olevan maahanmuuttovastaisia ja äärioikeistolaisia näkökantoja, kuten uskomus valkoisen rodun ylivallasta. Bissonnette tuomittiin helmikuussa 2019 elinkautiseen vankeusrangaistukseen kuudesta murhasta ja kuudesta murhan yrityksestä. Ehdonalaiseen vapauteen hänellä on mahdollisuus päästä istuttuaan tuomiotaan 40 vuotta.Kuusi ihmistä kanadalaisessa moskeijassa ampuneelle elinkautinen – ehdonalaiseen aikaisintaan 40 vuoden päästä Christchurchin moskeijaiskujen tekijä Brenton Tarrant oli kirjoittanut Alexandren nimen aseisiinsa. == Lähteet == Luokka:Islamin vastustus Moskeijan joukkoampuminen Luokka:Vuoden 2017 terrori-iskut
Lisenssivalmistus

Lisenssivalmistus (myös lisenssituotanto) on valmistustapa, jossa alkuperäisestä kehittäjästä tai tuotteen patenttien haltijasta riippumaton taho valmistaa tuotetta, ja maksaa korvauksen alkuperäiselle kehittäjälle tai tuotteen patenttien haltijalle. Tuotteen kehittäjälle tai sen patentin haltijalle maksettava lisenssivalmistuskorvaus voivat olla tuotantomääriin perustuva rojalti tai sovittu kertasumma. Lisenssivalmistussopimuksia voidaan jaotella niiden osapuolille antamien oikeuksien perusteella: * Eksklusiiviset lisenssisopimukset kieltävät lisensoijaa myymästä valmistusoikeuksia muille valmistajille. * Ei-eksklusiiviset sopimukset antavat lisensoijalle oikeuden myydä valmistusoikeudet kenelle hän haluaa. * Sopimustyyppi, jossa lisensoija voi myydä ja valmistaa tuotteita lisenssivalmistajasta itsenäisesti, mutta ei saa myydä valmistusoikeuksiaan muille. Lisenssivalmistussopimukset voivat olla määräaikaisia. == Katso myös == *Takaisinmallinnus == Lähteet == Luokka:Talous
Laivakangas (Tornio)

Laivakangas on Torniossa oleva alue, johon liittyvällä mäellä on Digita Oy:n yleisradiolähetysasema, jonka antennin paikka sijaitsee WGS84-paikassa 65°29'35.2"N 24°12'36.7"E. Radioasema taajuus teho sijainti yleisradiolupa yhtiö voimassaolo Iskelmä Ankkuri 95,0 1 000 W 24E2102 65N4931 BC1162672 Kaimax Media Oy 31.12.2019 KISS 105,2 1 000 W 24E2102 65N4931 BC1158127 Bauer Media Oy 31.12.2019 PATMOS 101,3 300 W 24E2102 65N4931 BC1214678 Patmos Lähetyssäätiö 31.12.2019 Radio Aalto 98,3 500 W 24E2102 65N4931 BC1162168 Sanoma Media Finland Oy 31.12.2019 Radio City Oulu 106,4 1 000 W 24E2102 65N4931 BC1158127 Bauer Media Oy 31.12.2019 Radio Dei 100,5 400 W 24E2102 65N4931 BC1158057 Kristillinen Media Oy 31.12.2019 Radio Rock 98,8 1 000 W 24E2102 65N4931 BC1162168 Sanoma Media Finland Oy 31.12.2019 Radio Suomi 103,7 1 000 W 24E2102 65N4931 BC1113563 Yleisradio Oy 31.12.2021 Radio Suomipop 106,0 1 000 W 24E2102 65N4931 BC1162168 Sanoma Media Finland Oy 31.12.2019 https://www.viestintavirasto.fi/taajuudet/radiotaajuuksienkaytto/radioasematsuomessa.html https://www.mediamonitori.fi/index.php/tietosivut/taajuuslista == Lähteet == Luokka:Tornion rakennukset ja rakennelmat Luokka:Radiotoiminta
SPAir

SPAir (; IATA: S4, ICAO: PAR) oli venäläinen lentoyhtiö. Vuonna 1990 perustetun yhtiön kotikenttä oli Koltsovon kansainvälinen lentoasema Jekaterinburgissa. Yhtiön nimen kirjaimet ”SP” olivat peräisin toimitusjohtaja Valeri Spurnovin nimestä. SPAir oli pääasiassa rahtilentoyhtiö, mutta lensi myös joillakin vuokratuilla matkustajakoneilla. Se lopetti toimintansa vuonna 1998. == Laivasto == SPAir käytti toimintansa aikana seuraavia 20 lentokonetta. ;Rahtikoneet * 1 Antonov An-2R * 1 Antonov An-12A * 2 Antonov An-12B * 4 Antonov An-12BK * 1 Antonov An-24RV * 1 Antonov An-24T * 1 Iljušin Il-18D * 1 Iljušin Il-18Gr * 1 Iljušin Il-76T * 1 Iljušin Il-76TD ;Matkustajakoneet * 1 Tupolev Tu-134A-3 * 1 Tupolev Tu-154B * 1 Tupolev Tu-154B-1 * 3 Tupolev Tu-154B-2 == Onnettomuudet == * 19. elokuuta 1996: SPAirin Il-76T oli matkalla usean välipysähdyksen kautta Jekaterinburgista Afrikkaan. Kun kone oli lähdössä aikaisin aamuyöllä Belgradista, mihistö unohti kytkeä vaihtosuuntaajan päälle, minkä seurauksena koneen sähköjärjestelmä sai virtansa akuista. Lentoonlähdön jälkeen akuista loppui virta, jolloin avioniikka ja ohjaustehostimet lakkasivat toimimasta. Usean epäonnistuneen hätälaskuyrityksen jälkeen kone syöksyi pellolle 800 metrin päässä kiitotiestä. Kaikki kahdeksan miehistön jäsentä ja kolme matkustajaa kuolivat. == Lähteet == Luokka:Entiset venäläiset lentoyhtiöt Luokka:Rahtilentoyhtiöt
Claudine

Claudine on ranskalainen naisen etunimi. Tunnettuja Claudine-nimisiä henkilöitä ovat: *Claudine Auger (1941–2019), ranskalainen näyttelijä ja malli *Claudine Beccarie (s. 1945), ranskalainen pornonäyttelijä *Claudine Grimaldi (1451?–1515), Monacon hallitsija 1457–1458 *Claudine Loquen (s. 1965), ranskalainen taidemaalari, kuvanveistäjä ja kuvittaja *Claudine Meffometou (s. 1990), kamerunilainen jalkapalloilija *Claudine Picardet (1735–1820), ranskalainen mineralogi, kemisti, meteorologi ja tieteellisten teosten kääntäjä *Claudine Vita (s. 1996), saksalainen kiekonheittäjä ja kuulantyöntäjä. Claudine on myös Coletten kirjasarja. Luokka:Etunimet
Tomás Guardia Gutiérrez

Tomás Miguel Guardia Gutiérrez oli Costa Rican presidentti kahden kauden ajan, nousten asemaan molemmilla kerroilla vallankaappauksen turvin, vuosina 1870–1882. Gutiérrez toteutti useita liberaaleja uudistuksia, mutta hallitsi maata diktaattorin ottein. ==Elämäkerta== Gutiérrez syntyi tunnettuun karjankasvattajasukuun Costa Rican Guanacasten maakunnassa. Sittemmin Gutiérrez liittyi armeijaan, jossa hän yleni everstiksi. Hän käytti hyväkseen armeija-aikanaan luomiaan verkostoja järjestämässään vallankaappauksessa, joka syrjäytti presidentti Jesús de Jiménez Zamoran 27. huhtikuuta 1870. Costa Rican politiikkaa olivat pitkään hallinneet kahviplantaaseilla vaurastuneet suvut, mutta Gutiérrezin tuki tuli heidän sijaan pääasiassa pienviljelijöiltä. Pitkään hallinneet kahvinvalmistajasuvut kuten Montealegres ja Moras menettivätkin vallankumouksen yhteydessä vaikutusvaltansa. Gutiérrez hallitsi maatansa diktaattorin tavoin. Maahan asetettiin hänelle uskollinen nukkehallitus ja hän valvoi vuonna 1872 käyttöönotetun perustuslain kirjoittamista. Perustuslaki oli sittemmin käytössä aina vuoteen 1949 saakka. Gutiérrez voitti vuonna 1872 järjestetyt presidentinvaalit, mutta perustuslaki esti häntä asettumasta jälleen ehdolle vuonna 1876. Presidentinvaalit voittanut Bruno Carranza Ramírez säilytti asemansa vain neljän kuukauden ajan, kunnes Gutiérrez järjesti jo toisen kerran vallankaappauksen 11. syyskuuta 1877. Gutiérrez säilytti asemansa presidenttinä aina luonnolliseen kuolemaansa saakka 6. heinäkuuta 1882. Vaikka Gutiérrez olikin diktaattori, moneen hänen poliittiseen päätökseensä vaikutti etenkin tuona aikana Väli-Amerikassa vaikuttanut liberalismi. Gutiérrez muun muassa takavarikoi käyttämätöntä maata suurilta tiloilta jakaen ne pienviljelijöille ja samaan aikaan otettiin käyttöön omaisuusvero. Maahan rakennettiin uusia julkisia kouluja, kaupunkeihin nykyaikaisia viemäreitä, joiden lisäksi kuolemanrangaistus lakkautettiin. Yksi suurimmista Gutiérrezin kauden hankkeista oli Atlanttisen rautatien rakentaminen, joka lisäsi maan kahvin ja sokerin vientiä. Rautatien rakentamiseksi hankittu velka jäi kuitenkin yhdeksi Gutiérrezin suurimmista poliittisista perinnöistä. ==Lähteet== Luokka:Costa Rican presidentit Luokka:Vuonna 1831 syntyneet Luokka:Vuonna 1882 kuolleet
Denise Rudberg

Denise Rudberg (s. 1971) on ruotsalainen kirjailija, jonka romaanit edustavat chick lit- ja rikoskirjallisuus-genrejä. 1990-luvulla Rudberg opiskeli dramaturgiaa New Yorkissa. Ennen kirjailijanuraansa hän on myös työskennellyt yökerhoyrittäjänä Tukholmassa. Vuonna 2010 Rudberg toimi yhdessä Camilla Läckbergin kanssa SVT-televisiokanavan kirjallisuusohjelman Läckberg & Rudbergin vetäjänä. Rudbergin kirjailijanura alkoi vuonna 2000 esikoisteoksella Väninnan. Romaani edusti chick lit -genreä, jota kirjailija käytti teoksissaan uransa ensimmäisen vuosikymmenen aikana. Vuonna 2010 hän vaihtoi tyylinsä rikoskirjallisuuteen. Rudbergin rikoskirjallisuussarjan päähenkilö on Marianne Jidhoff. Ruotsissa sarja on edennyt kymmenenteen osaansa. Suomessa Rudbergin rikoskirjallisuussarjaa on julkaissut Into Kustannus. == Tuotanto suomeksi == * Yksi tappava syrjähyppy (Into Kustannus, 2015) (Alkuperäisteos: Ett litet snedsprång. Marianne Jidhoff 1. Stockholm: Norstedt. 2010. Libris 11812577. ISBN 978-91-1-302543-8) * Toinen toistaan pahempi (Into Kustannus, 2016) (Alkuperäisteos: Två gånger är en vana. Marianne Jidhoff 2. Stockholm: Norstedt. 2011. Libris 12134430.) ISBN 9789113033525 * Kolmen kohtalokas leikki (Into Kustannus, 2017) (Alkuperäisteos: Bara tre kan leka så. Marianne Jidhoff 3. Stockholm: Norstedts. 2013. Libris 14202441.) ISBN 9789113046600 * Neljä kertaa kosto (Into Kustannus, 2018) (Alkuperäisteos: Mellan fyra ögon. Marianne Jidhoff 4.) ISBN 9789522648969 * Kun kello lyö viisi (Into Kustannus, 2019) (Alkuperäisteos: När klockan slår fem. Marianne Jidhoff 5.) ISBN 9789523510364 * Salainen koodi (Into Kustannus, 2019) (Alkuperäisteos: Det första chiffret. Kontrahenterna.) ISBN 978-952-351-333-4. * Kuuden metrin syvyydessä (Into Kustannus, 2020) (Alkuperäisteos: På sex meters djup. Marianne Jidhoff 6.) ISBN 978-952-351-246-7. * Seitsemän syytä kuolla (Into Kustannus, 2021) (Alkuperäisteos: De sju som såg. Marianne Jidhoff 7.) ISBN 978-952-351-497-3. * == Lähteet == * * === Viitteet === Luokka:Ruotsalaiset rikoskirjailijat Luokka:Ruotsalaiset juontajat Luokka:Vuonna 1971 syntyneet Luokka:Elävät henkilöt
Chaux-Neuve

Chaux-Neuve on Ranskan kunta Burgundi-Franche-Comtén alueella Doubsin departementissa. Se sijaitsee Sveitsin rajalla. Kunnassa on arviolta 303 asukasta (vuonna 2014) ja sen pinta-ala on 28,31 neliökilometriä. Chaux- Neuvessa sijaitsee La Côté Feuilléen mäkihyppystadion. Kunnassa järjestetään vuosittain yhdistetyn maailmancupin osakilpailuja. == Lähteet == == Aiheesta muualla == *
National Endowment for the Humanities

National Endowment for the Humanities (NEH) on riippumaton Yhdysvaltojen liittovaltion virasto, joka on perustettu vuonna 1965 yhtä aikaa National Endowment for the Arts -viraston (NEA) kanssa. Sen tehtävänä on tukea tieteellistä tutkimusta, koulutusta ja humanististen alojen julkisia hankkeita. Virasto sijaitsee liittovaltion pääkaupungissa Washingtonissa. NEH tarjoaa avustuksia korkealuokkaisiin humanististen tieteiden hankkeisiin sekä yksittäisille tutkijoille että eri alojen kulttuurilaitoksille, kuten museoille, arkistoille, kirjastoille, oppilaitoksille, yliopistoille sekä julkisen palvelun televisio- ja radioasemille. Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa NEH:n, NEA:n sekä julkisia televisio- ja radiokanavia ylläpitävän Corporation for Public Broadcastingin (CPB).Trump aikoo leikata myös kulttuurilta ja journalismilta – nämä ovat lakkautuslistalla, Yle Uutiset 31.1.2017. == Hallintorakenne == NEH- viraston hallintoa valvoo National Council on the Humanities, 26 ansioituneen yksityisen kansalaisen muodostama neuvottelukunta, jonka jäsenet nimittää eri aikoina vaihtuviksi kuuden vuoden toimikausiksi Yhdysvaltain presidentti, ja heidän nimityksensä vahvistaa senaatti. Varmistaakseen alueellisen tasapuolisuuden NEH ylläpitää 56 osavaltiokohtaisen paikallisneuvoston verkostoa. Vuodesta 2014 NEH:n puheenjohtajana on toiminut William ”Bro” Adams, entinen mainelaisen Colby Collegen presidentti.Obama nominates William 'Bro' Adams to be next head of National Endowment for the Humanities, Minneapolis Star Tribune 10.4.2014. Vuodesta 1969 NEH on julkaissut kuudesti vuodessa ilmestyvää lehteä nimeltä Humanities (). Lehden päätoimittajana on vuodesta 2007 ollut journalisti ja kirjailija David Skinner. == Huomionarvoista hankkeita == Vuodesta 1965 NEH on tukenut muun muassa seuraavia hankkeita: * Treasures of Tutankhamen, faarao Tutankhamonin aarteita esitellyt näyttely, jonka näki 1,5 miljoonaa ihmistä vuosina 1976–1979. * The Civil War, vuonna 1990 valmistunut Ken Burnsin dokumenttielokuvasarja, joka sai Yhdysvalloissa 38 miljoonaa katsojaa. * Library of America, Yhdysvaltojen kirjallisuuden saavutuksia esittelevä sarja romaaneja, esseitä ja runoja. * The United States Newspaper Project, hanke jossa on luetteloitu ja mikrofilmattu 63,3 miljoonaa sivua sanomalehtiartikkeleita Yhdysvaltojen itsenäisyyden alusta saakka. Aineisto on nyttemmin saatavilla verkossa digitoidussa muodossa Chronicling America -sivustolla. == Lähteet == Luokka:Yhdysvaltain valtion virastot
Antony Easthope

Antony Easthope (14. huhtikuuta 1939 – 14. joulukuuta 1999) oli brittiläinen kulttuurintutkija. Hän toimi kulttuurintutkimuksen ja Englannin tutkimuksen professorina Manchester Metropolitan Universityssa. Easthopella oli merkittävä vaikutus siihen, miten Englannin tutkimus muuttui. Easthope tunnettiin provokatiivisuudestaan ja hän kritisoi muun muassa Isaiah Berliniä, Seamus Heaneytä ja Frank Kermodea. ==Lähteet== Luokka:Kulttuurintutkijat Luokka:Brittiläiset professorit Luokka:Vuonna 1939 syntyneet Luokka:Vuonna 1999 kuolleet
Gozzano

Gozzano on kunta Pohjois-Italiassa Novaran maakunnassa Piemonten alueella. Gozzanon naapurikunnat ovat Bolzano Novarese, Borgomanero, Briga Novarese, Gargallo, Invorio, Orta San Giulio, Pogno, San Maurizio d'Opaglio ja Soriso. == Lähteet == Luokka:Novaran maakunnan kunnat
Pogno

Pogno on kunta Pohjois-Italiassa Novaran maakunnassa Piemonten alueella. Pognon naapurikunnat ovat Gozzano, Madonna del Sasso, San Maurizio d'Opaglio, Soriso ja Valduggia. == Lähteet == Luokka:Novaran maakunnan kunnat
Peter Schweizer

Peter Franz Scweizer (s. 24. marraskuuta 1964) on yhdysvaltalainen kirjailija ja poliittinen konsultti. Hän on Government Accountability Instituten (GAI) johtaja ja entinen Hoover Instituutin tutkija. Hän on kirjoittanut myös Breitbart News Networkiin. Häneltä julkaistiin toukokuussa 2015 kirja, Clinton Cash, joka käsittelee ulkomaisten tahojen tekemiä lahjoituksia Clinton Foundationille, Bill ja Hillary Clintonin maksullisia esitelmiä, ja Clintoneiden muita tulolähteitä Bill Clintonin presidenttikauden jälkeen. == Teokset == * * * * * * * * * * * == Lähteet == Luokka:Yhdysvaltalaiset politiikan tutkijat Luokka:Yhdysvaltalaiset tietokirjailijat Luokka:Vuonna 1964 syntyneet Luokka:Elävät henkilöt
Helvi Kärki

Helvi Kaarina Kärki (7. joulukuuta 1906 Eräjärvi – 23. tammikuuta 2017 Hämeenlinnahttp://www.tuomas.salste.net/suku/vanhimmat.html)Kuolinilmoitus, Hämeen Sanomat 12.2.2017, s. A8 oli pitkäikäinen suomalainen. Hän oli kuollessaan Tilastokeskuksen mukaan Suomen vanhin asukas. Kärki asui 107-vuotiaaksi asti Hämeenlinnan keskustassa ja viimeiset vuotensa hämeenlinnalaisessa hoivakodissa. Kärki ei ollut koskaan naimisissa. Hänen töihinsä kuuluivat lähinnä kodin ja suvun maalaistalojen askareet. ==Lähteet== Luokka:Yli 110-vuotiaiksi eläneet suomalaiset Luokka:Vuonna 1906 syntyneet Luokka:Vuonna 2017 kuolleet
2,5-dimetyylifuraani

2,5-Dimetyylifuraani (C6H8O) on furaanin johdannaisiin kuuluva aromaattinen ja heterosyklinen orgaaninen yhdiste. Yhdistettä voidaan käyttää muiden orgaanisten kemikaalien valmistukseen ja lisäksi sitä tutkitaan mahdollisena biopolttoaineena. ==Ominaisuudet== Huoneenlämpötilassa 2,5-dimetyylifuraani on väritöntä nestettä. Yhdiste liukenee vain niukasti veteen, mutta paremmin moniin orgaanisiin liuottimiin kuten etanoliin, dietyylieetteriin, kloroformiin, asetoniin ja bentseeniin. 2,5-dimetyylifuraanin energiatiheys on etanoliin verrattuna parempi ja palamisnopeus on verrattavissa bensiinin palamisnopeuteen. Etanoliin verrattuna 2,5-dimetyylifuraanin etuna on myös sen korkeampi kiehumispiste. 2,5-Dimetyylifuraani on niin kutsuttu toisen sukupolven biopolttoaineFrieder W. Lichtenthaler: Carbohydrates as Organic Raw Materials, Ullmann's Encyclopedia of Industrial Chemistry, John Wiley & Sons, New York, 2010. Viitattu 31.1.2017 ==Valmistus ja käyttö== 2,5-Dimetyylifuraania voidaan valmistaa biomassan sisältämistä sokereista kuten glukoosista ja fruktoosista. Ensimmäisessä vaiheessa niistä muodostuu hydroksimetyylifurfuraalia, joka voidaan pelkistää vedyttämällä 2,5-dimetyylifuraaniksi. Katalyyttinä reaktiossa käytetään aktiivihiileen sidottua kuparia ja ruteniumia. Ongelmaksi valmistusprosessissa muodostuu huonohko selektiivisyys. 2,5-Dimetyylifuraania tutkitaan runsaasti käytettäväksi polttoaineena polttomoottoreissa. Tämän lisäksi siitä voidaan valmistaa myös muita orgaanisia yhdisteitä esimerkiksi asetonyyliasetoniaYng- Long Hwang & Thomas C. Bedard: Ketones, Kirk-Othmer Encyclopedia of Chemical Technology, John Wiley & Sons, New York, 2001. Viitattu 31.1.2017 ja p-ksyleeniä : ==Lähteet== Luokka:Aromaattiset yhdisteet Luokka:Heterosykliset yhdisteet Luokka:Furaanit
Palynologia

Palynologia on tieteenala, joka tutkii siitepölyä. Jos palynologiaa tarkastellaan botaniikan näkökulmasta, tutkitaan nykyisten kasvien siitepölyä. Jos sitä tarkastellaan geologian näkökulmasta, tutkitaan fossiloitunutta muinaista siitepölyä. Ihmiskunnan varhaisina aikoina siitepölyä kerättiin ja sitä muokattiin asioita, joita käytettiin hyväksi monenlaisissa arkisissa esineissä. Melissopalynologia on palynologian osa-alue, joka tutkii hunajassa olevaa siitepölyä ja josta on hyötyä hunajantuottajille. Palynologiaa hyödynnetään useissa yhteyksissä, muun muassa aerobiologian kanssa siten, että siitä on hyötyä siitepölyallergikoille. == Siitepölyn perusteella tehtävä analysointi == Nykyisten kasvien siitepölyä tutkimalla voidaan arvioida siitepölyn leviämissuuntia alueelta toiselle. Stratigrafisilla menetelmillä tutkitaan fossiloitunutta siitepölyä, jota on säilynyt ainakin järvien pohjien alla ja soissa. Siitepölyanalyysin avulla selvitetään paleoekologisia tekijöitä maaperän kerrostumien syntymisen ajalta, kuten kasvillisuus ja ilmastotekijät. Sen avulla voidaan myös määrittää maakerrostumien ikää. Siitepölyanalyysissä on se haaste, että jonkin kasvilajin siitepölyn määrä ei osoita kasvilajin yksilöiden määrää alueella, koska eri kasvilajien siitepölyn tuotannon määrä on erilainen. Joskus siitepölyanalyysissä käytetään absoluuttista menetelmää, jolla mitataan siitepölyn määrä alueen tietyllä pinta-alalla vuosittain. == Lähteet == Luokka:Kasvitiede
Kullin pyhä kivi

Kullin pyhä kivi (viroksi Püha kivi) on Virossa Pärnumaalla Läänerannan kunnassa Kullin kylässä sijaitseva uhrikivi. Kivi on tunnustettu yhdeksi Viron kansallisista kulttuurisista muistomerkeistä. == Katso myös == * Kuppikivi * Pyhä kivi * Seita * Uhrikivi (Hämeenlinna) == Lähteet == Luokka:Lääneranna Luokka:Kulttikivet Luokka:Pyhät luonnonkohteet Luokka:Viron historia
Girardot

Girardot on kaupunki ja kunta Kolumbian Cundinamarcan departementissa. Kaupunki sijaitsee linnuntietä noin 90 kilometriä pääkaupunki Bogotásta lounaaseen. Vuonna 2005 kunnan väkiluku oli 97 834 asukasta ja väestöennuste arvioi vuoden 2017 kesäkuun lopun väkiluvuksi 106 283 asukasta. Iglesia Católica Girardót Colombia - panoramio.jpg|Katolinen kirkko Girardotissa. Parque Bolivar, niños.JPG| Girardot Plaza de Mercado.jpg|Katunäkymä. Vista Aérea Girardot.jpg| Magdalena Girardot.JPG| == Lähteet == == Aiheesta muualla == Luokka:Kolumbian kaupungit Luokka:Cundinamarcan kunnat
Dosquebradas

Dosquebradas on kaupunki ja kunta Kolumbian Risaraldan departementissa, linnuntietä noin kilometriä pääkaupunki Bogotásta seen. Vuonna 2005 kunnan väkiluku oli 179 301 asukasta ja väestöennuste arvioi vuoden 2017 kesäkuun lopun väkiluvuksi 202 789 asukasta. == Lähteet == == Aiheesta muualla == Luokka:Kolumbian kaupungit Luokka:Risaraldan kunnat
Buga

Buga tai täsmällisemmin Guadalajara de Buga on kaupunki ja kunta Kolumbian Valle del Caucan departementissa, linnuntietä noin 260 kilometriä pääkaupunki Bogotásta länsilounaaseen. Vuonna 2005 kunnan väkiluku oli 116 893 asukasta ja väestöennuste arvioi vuoden 2017 kesäkuun lopun väkiluvuksi 114 807 asukasta. Basilica-nuestro-señor-de-los-milagros-buga.jpg|Bugan basilika (Basílica del Señor de los Milagros). == Lähteet == == Aiheesta muualla == Luokka:Kolumbian kaupungit Luokka:Valle del Caucan kunnat
Streicher (laskettelurinne)

Streicher Streicher 250px Streicher (vas.) ja Planai (kesk.) 250px Streicher (vas.) ja Planai (kesk.) Paikkakunta: Schladming, Itävalta Talviurheilukeskus: Planai Vuori: Planai Rinneluokitus: Punainen Yläasema: 1 825 m Ala-asema: 740 m Korkeusero: 1 085 m Stadion: WM-Park Planai Hissi Hissi Hissi: Planai Tyyppi: Gondolihissi Kapasiteetti: 2 233 henkilöä/h Ala-asema: 750 m Väliasema: 1 350 m Yläasema: 1 825 m Naiset Naiset Syöksylasku Syöksylasku Lähtö: 1 479 m Maali: 771 m Korkeusero: 708 m Pituus: 3 050 m Keskijyrkkyys: 23,2 % 1\. MC-kilpailu: 14.3.2012 MM-kilpailu: 10.2.2013 Super-G Super-G Lähtö: 1 331 m Maali: 771 m Korkeusero: 560 m Pituus: 2 218 m Keskijyrkkyys: 25,2 % 1\. MC-kilpailu: 15.3.2012 MM-kilpailu: 5.2.2013 Pujottelu Pujottelu Lähtö: 940 m Maali: 745 m Korkeusero: 195 m 1\. MC- kilpailu: 17.3.2012 MM-kilpailu: 16.2.2013 Streicher on laskettelurinne Planain talviurheilukeskuksessa Schladmingissa Itävallassa. Streicher -rinteellä naiset kilpailivat vuoden 2013 syöksylaskun, supersuurpujottelun ja pujottelun maailmanmestaruuksista. Lisäksi siinä on järjestetty alppihiihdon maailmancupin naisten osakilpailuja. ==Reitti== Streicher alkaa Planai gondolihissin yläasemalta 1 825 metriä merenpinnan yläpuolelta. Streicher kulkee koko matkan Planai -rinteen vieressä, kiertäen Planain loppujyrkänteen. Streicher kääntyy lopussa viistorinteeseen, jonka lopussa on lähes tasainen osuus. Streicher loppuu 740 metriä merenpinnan yläpuolella Planet Planain viereen. ==Lähteet== *Planai & Hochwurzen: Holiday in Schladming, Austria planai.at *Planet Planai planai.at *Planai: Schladming-Dachstein schladming- dachstein.at *Pistepanorama Ski amadé skiamade.com *The Planai wsvschladming.at *Results - Schladming data.fis-ski.com Luokka:Itävallan laskettelurinteet Luokka:Alppihiihdon maailmancupin rinteet Luokka:Schladming
Kauniin kääntöpiiri

Kauniin kääntöpiiri on Happoradion seitsemäs studioalbumi, joka julkaistiin 13. tammikuuta 2017. Albumilla on 10 kappaletta. Kyseessä on yhtyeen ensimmäinen albumi, jossa on mukana viisi jäsentä, kosketinsoittaja Klaus Suomisen liityttyä yhtyeen riveihin. Albumi nousi Suomen virallisen albumilistan kärkeen viikolla 3/2017. Ennen koko albumin julkaisua siltä julkaistiin kolme singleä, Valopallo, Älä puhu huomisesta ja Sinun vaikka hajoat, joista viimeisin nousi viikon päästä julkaisustaan Spotifyn Viral- listan ykköseksi. Albumin kirjoittamisen aikana Akista oli tulossa isä ja se vaikutti luonnollisesti albumin lyriikoihin sekä aikatauluihin. Albumin piti alun perin ilmestyä syksyllä 2016 mutta se siirtyi talvelle 2017. Kaikki biisit on Aki Tykin ja AH Haapasalon käsialaa paitsi Puhuit linnuista jonka Aki on sanoittanut yhdessä Inka Nousiaisen kanssa. == Kappaleet == # # # # # # # # # # == Arvostelut == * Helsingin Sanomat: * Kaaoszine: * Savon Sanomat: * Soundi: Kun kitararock kohtasi koneet – Happoradion uusi albumi jälleen tarkkuustyötä Viitattu 19.10.2022. * V2.fi: Happoradio: Kauniin Kääntöpiiri Viitattu 19.10.2022. == Lähteet == Luokka:Happoradion albumit Luokka:Vuoden 2017 albumit
Chapalmalania

Chapalmalania (nimen merkitys: ”pensaikkoviiltäjä”) on sukupuuttoon kuollut puolikarhujen suku, joka eli Etelä-Amerikan vuoristoseuduilla myöhäiseltä mioseenilta varhaiselle pleistoseenille. Sen fossiilijäänteet koostuvat kalloista, joita on löydetty Argentiinasta ja Kolumbiasta. Chapalmalania oli suuri, arviolta noin 1,5 metriä pitkä ja 25–93 kiloa painava puolikarhu. Sen uskotaan muistuttaneen nykyistä isopandaa, ja olleen täten esimerkki konvergenttisestä evoluutiosta. Eläimen koon vuoksi sitä pidettiin aluksi karhuna, kun sen jäänteitä ensimmäisen kerran löydettiin. Chapalmalanian hampaat osoittavat, että se on voinut syödä monenlaista ravintoa. Se oli luultavasti kaikkiruokainen, ja sen ravintoon kuuluivat kasvit, munat, kalat, hedelmät, pähkinät, hyönteiset ja haaskat. == Lähteet == Luokka:Esihistorialliset nisäkkäät Luokka:Puolikarhut
Amaro Pargo

Amaro Rodríguez Felipe y Tejera Machado, tunnetaan paremmin nimellä Amaro Pargo (3. toukokuuta 1678, San Cristóbal de La Laguna, Tenerife – 4. lokakuuta 1747, San Cristóbal de La Laguna) oli espanjalainen laivakaappari ja kauppias. Hänet tunnettiin kauppa-alusten omistajana, monista lahjoituksista uskonnollisiin tarkoituksiin ja köyhille suunnatusta avusta. Hän hallitsi reittiä Cádizin ja Karibian välillä. Usein hän hyökkäsi Espanjan vihollisten aluksiin. == Lähteet == == Aiheesta muualla == Luokka:Espanjalaiset merirosvot Luokka:Espanjalaiset tutkimusmatkailijat ja konkistadorit Luokka:Orjakauppiaat Luokka:Vuonna 1678 syntyneet Luokka:Vuonna 1747 kuolleet Luokka:Teneriffa
Oo! Raili

Oo! Raili on Juice Leskisen ja Harri Rinteen tekemä kappale, joka julkaistiin vuonna 1973 Juice Leskinen & Coitus Intin nimikkodebyytillä. Harri Rinne asui opiskelijana 1970-luvulla Tampereen Kyttälässä osoitteessa Otavalankatu 8. Hän soitti tuolloin Juice Leskinen & Coitus Int -yhtyeessä. Yhtye nauhoitti demonauhojaan Rinteen asunnossa vuosina 1972–1973. Juice myös usein punkkasi asunnossa. Talon talonmiehen vaimo oli Raili, johon yhtyeen pojat olivat ystävystyneet. Railin syntymäpäivänä Leskinen kumppaneineen kutsuivat itsensä kylään, ja syntymäpäivälahjaksi he tekivät Railille kappaleen Oo! Raili. Kappaleen historia nousi paikallisiin otsikoihin tammikuussa 2017, jolloin selvisi että Otavalankatu 8:ssa oleva talo on saanut purkuluvan, koska sieltä on löytynyt sädesientä. Talo purettiin loppuvuodesta 2018. Rakennus oli Bertel Strömmerin suunnittelema, ja se valmistui vuonna 1925. == Lähteet== Luokka:Juice Leskisen kappaleet Luokka:Vuoden 1973 kappaleet
Odysseia (täsmennyssivu)

Odysseia voi viitata seuraaviin: * Odysseia, Homeroksen nimiin laitettu eeppinen runoelma * Odysseia, kreikkalaisen María Farantoúrin musiikkialbumi * sanana odysseia tarkoittaa harharetkeä tai kertomusta harharetkistä == Lähteet ==
Saccorhytus

Saccorhytus coronarius on vanhin vahvistettu jälkisuisten yläjaksoon kuulunut eläinlaji, jonka on arvioitu eläneen kambrikauden Fortune-vaiheella, 540 miljoonaa vuotta sitten. Ensimmäiset eläimen fossiilit löysi britannialaisten, kiinalaisten ja saksalaisten tutkijoiden ryhmä Shaanxin maakunnasta Kiinasta. Löytö julkaistiin tammikuussa 2017. == Lähteet == Luokka:Jälkisuiset
Jäätikköuurteet

Jäätikköuurteet ovat mannerjäätikön aikaansaamia uurteita peruskalliossa. Jääkauden jäljiltä kallio on usein suurelta osilta sileä, mutta paikoin kallioon on syntynyt uurteita. Jäätikköuurteita paljastuu vuoristojäätiköiden vetäytyessä joltakin alueelta. Näitä uurteita on paljastunut myös jääkausien jälkeen mannerjäätikön sulamisen jälkeen. Pienemmät jäätikköuurteet voivat olla suoria, ristikkäisiä tai pirstekaarteen muotoisia. Syvemmät uurteet voivat olla kourumaisia tai sirppimäisen muotoisia. == Jäätikköuurteiden muodostuminen == Jäätikköuurteita on yleensä useita samassa paikassa. Joskus jäätikkö on virrannut ensin toiseen suuntaan ja myöhemmin toiseen suuntaan. Tällöin voi syntyä ristikkäisiä uurteita, jotka ovat eri ikäisiä. Jäätikön alla sijainneen peruskallion tai vuoriston mineraloginen koostumus vaikuttaa uurteiden muodostumiseen. Esimerkiksi kalkkikivi uurtuu todennäköisesti enemmän kuin kvartsia sisältävä kallio tai vuoristo. == Katso myös == * Vesieroosio * Hiidenkirnu * Jäätikköjokimuodostumat * Moreenimuodostumat == Lähteet == == Aiheesta muualla == Luokka:Jäätikkötiede Luokka:Eroosio
Ruumiinkieli

Ruumiinkieli tai kehonkieli on nonverbaalisen viestinnän muoto, jossa ihminen tai eläin paljastaa omia asenteitaan, tunteitaan tai suhtautumistaan toisiin oman kehonsa kautta ilman sanoja. Tämä voi tapahtua esimerkiksi ottamalla tietty asento tai ilme tai tekemällä jokin ele, tai esimerkiksi pitämällä käsiä tai jalkoja tietyllä tavalla. Ruumiinkieleen ei lueta puhumisen apuna tehtyjä eleitä tai viittomakieltä, joiden tarkoitus on välittää merkityksiä vastaanottajalle. Ruumiinkieli on usein tiedostamatonta. Ihmisten välisestä viestinnästä suurimman osan sanotaan olevan nonverbaalista. Jos puhujan ruumiinkieli on ristiriidassa puhutun viestin kanssa, kuulija saattaakin torjua puhutun viestin. Ruumiinkieltä tarkastelemalla pyritään usein etsimään merkkejä valehtelusta. Psykologit pyrkivät lukemaan potilaansa ruumiinkieltä pystyäkseen ymmärtämään tätä paremmin keskustelun aikana. Työhaastattelijat kiinnittävät usein huomiota työnhakijan ruumiinkieleen. Myös eläinten kuten koirien tunnetila näkyy niiden ruumiinkielestä monella tavalla. Koirat pystyvät myös lukemaan ihmisen ruumiinkieltä. Yleisiä ihmisen ruumiinkielen piirteitä, joita on pyritty tulkitsemaan, ovat esimerkiksi hymy ja muut kasvonilmeet, nauru, itku, pupillien laajeneminen, katsekontakti tai sen puute, katseen tai asennon suunta, silmien räpyttelyn tiheys, pään asento, käsien, käsivarsien ja jalkojen asento, kättelemisen tapa tai etäisyys toisiin.Pease 2004, v–xiii. == Lähteet == * Pease, Allen ja Barbara: The Definitive Book of Body Language. Bantam Dell, 2004. === Viitteet === Luokka:Sanaton viestintä
Esko Niinikorpi

Esko Niinikorpi (s. 15. maaliskuuta 1959) on suomalainen tuotesuunnittelija ja kuvataiteilija. Hän on työskennellyt Kaani-tuotemerkin pääsuunnittelijana vuodesta 1991 alkaen. Kaanin tunnetuimpia tuotteita ovat esimerkiksi Jazz- tuoteperhe, Daydream-säkkituoli, Mobile-tuoteperhe ja Sointu-tuoli. Uusimpiin tuotteisiin kuuluu PoP-lepotuoli. Niinikorpi on työskennellyt aktiivisesti kuvataiteen parissa. Niinikorpi on jäsen Teollisuustaiteen Liitto Ornamo ry:ssä, Valokuvakeskus Peri ry:ssä, Runoyhdistys Nihil Interit ry:ssä. == Lähteet == Luokka:Vuonna 1959 syntyneet Luokka:Suomalaiset muotoilijat Luokka:Elävät henkilöt
Andrew Breitbart

Andrew James Breitbart (1. helmikuuta 1969 – 1. maaliskuuta 2012) oli yhdysvaltalainen konservatiivinen kustantaja, kommentaattori The Washington Timesilla, kirjailija,Chideya, Farai. "Semper Fi Media", National Public Radio, 14.9.2007. Luettu 31.1.2017. "The other person on the panel was Andrew Breitbart, who runs Breitbart.com, a news aggregator." televisio- ja radiopersoona erinäisissä uutisohjelmissa sekä toimittaja Drudge Report -verkkosivulla. Hän toimi tutkijana Arianna Huffingtonille ja auttoi luomaan The Huffington Postin varhaisen version, koska hän oli Huffingtonin läheinen ystävä. Breitbart perusti vuonna 2007 Breitbart.comin, uutis- ja mielipideverkkosivuston. Hänellä oli keskeinen rooli Anthony Weinerin seksiviestiskandaalissa, Shirley Sherrodin erottamisessa ja kiistanalaisissa salakuvatuissa "ACORN 2009" -videoissa. Kommentaattorien kuten Nick Gillespien ja Conor Friedersdorfin mielestä Breitbart auttoi muuttamaan sitä, miten ihmiset kirjoittivat politiikasta. == Teokset == * * == Lähteet == == Aiheesta muualla == Luokka:Yhdysvaltalaiset toimittajat Luokka:Vuonna 1969 syntyneet Luokka:Vuonna 2012 kuolleet Luokka:Yhdysvaltalaiset politiikan kommentaattorit
Ulises Heureaux

Ulises Hilarión Heureaux Leibert (1845 – 26. heinäkuuta 1899) oli Dominikaanisen tasavallan presidentti, joka johti maataan diktaattorin tavoin. Huono taloustilanne ja opposition ahdistelu johtivat kansansuosion laskuun ja lopulta Heureaux'n salamurhaan vuonna 1899. ==Elämäkerta== Heureaux syntyi Puerto Platassa Dominikaanisen tasavallan Cibaon alueella vuonna 1845. Heureaux'n isä oli haitilainen, ja hänen äitinsä oli syntynyt Saint Thomasin saarella. Myöhemmin hänen musta ihonsa erotti hänet useimmista muista vallan tavoittelijoista. 1860-luvulla hän osallistui espanjalaisvallan syösseeseen vallankumoukseen ja oli yksi tärkeimmistä Gregorio Luperónin alaisista sotilaskomentajista. Maan itsenäistyttyä Heureaux toimi useissa korkeissa hallinnollisissa viroissa, ja vuonna 1882 hänestä tuli maan presidentti. Hänen virkakautensa päättyessä vuonna 1884 Heureaux väistyi, mutta jatkoi asioiden ohjaamista kulisseista käsin. Heureaux nousi jälleen presidentiksi vuonna 1888 ja Luperón, joka oli ollut hänen kilpailijansa vaaleissa, lähti maanpakoon Puerto Ricolle. Seuraavien 12 vuoden ajan Heureaux johti maata diktaattorin elkein. Maan perustuslakia muutettiin tukemaan hänen hallintoaan, ja poliittiset vastustajat hiljennettiin. Hänen hallintokaudellaan maan pääasiallinen vientituote muutettiin tupakasta sokeriin, ja huonot taloudelliset päätökset johtivat Yhdysvaltojen kasvavaan vaikutusvaltaan maassa. Maa velkaantui. ja monet maan kansallisista varoista päätyivät amerikkalaisten käsiin. Huono taloustilanne ja tyrannimaiset otteet johtivat myös opposition kasvuun. Heureaux salamurhattiin 26. heinäkuuta 1899 Ramón Cáceres Vásquezin johtamassa salaliitossa. ==Lähteet== Luokka:Dominikaanisen tasavallan presidentit Luokka:Dominikaanilaiset henkirikosten uhrit Luokka:Vuonna 1845 syntyneet Luokka:Vuonna 1899 kuolleet
Corralejo

Corralejo on pikkukaupunki ja kalastajakylä Fuerteventuran saaren pohjoiskärjessä. Hallinnollisesti Corralejo kuuluu La Olivan kuntaan. Asukkaita Corralejossa on noin 16 000. Kaupunki jakautuu vanhaankaupunkiin ja hotellialueeseen. Corralejo on suosittu rantalomakohde. Kaupungin edustalla on hiekkarantaa. Neljän kilometrin päässä kaupungista alkaa valtava dyynialue (2600 hehtaaria), joka kuuluu Corralejon luonnonpuistoon (Parque natural de Corralejo).http://www.visitafuerteventura.com/guia%20de%20fuerteventura/naturaleza%20fuerteventura/dunas_de_corralejo_fuerteventura.htm Corralejossa on myös erinomaiset mahdollisuudet harrastaa etenkin vesiurheilulajeja. Ravintolatarjonta on monipuolinen, mutta yöelämä ei ole erityisen vilkasta varsinkaan arkisin. Corralejosta on matkaa saaren pääkaupunkiin Puerto del Rosarioon noin 30 kilometriä ja lentokentälle noin 40 kilometriä. Corralejossa on myös satama, josta on lauttayhteys Lanzarotelle ja Isla de Lobosille. == Kuvia == Strand und Hafen von Corralejo (10576215735).jpg Vista de Corralejo y su puerto desde el campanario.JPG Corralejo Town (2855461815).jpg Corralejo hafen.jpg Arena y viento, Dunas de Corralejo, Fuerteventura, España, 2015.jpg == Lähteet == === Viitteet === ==Aiheesta muualla== *Corralejo - Rantapallo *Corralejo Aurinkomatkojen sivuilla *Corralejo Tjäreborgin sivuilla Luokka:Fuerteventura
Charlotte Thitz

Anna Charlotte Thitz (11. joulukuuta 1799 Loviisa – 22. maaliskuuta 1889 Helsinki) oli suomalainen tyttökoulun omistaja ja opettaja. Hän piti yksityistä tyttökoulua nuoruudessaan lyhyen aikaa Loviisassa, vuosina 1826–1841 Vaasassa ja vuosien 1857 ja 1870 välisenä aikana Heinolassa. Lisäksi hän toimi pianonsoiton yksityisopettajana ja säätyläisperheiden lasten kotiopettajana. Hänen isänsä oli tunnettu miniatyyrimaalari Anders Gustaf Thitz, jonka sukujuuret olivat Saksassa. == Lähteet == * Luokka:Suomalaiset opettajat Luokka:Vuonna 1889 kuolleet Luokka:Vuonna 1799 syntyneet
Romanian kommunistinen puolue

Romanian kommunistinen puolue (, lyh. PCR) oli Romaniassa toiminut kommunistinen puolue. Se hallitsi maata vuodet 1947–1989. ==Historia== Toisessa maailmansodassa Romania soti Saksan puolella, mutta vaihtoi puolta neuvostojoukkojen lähestyessä maata. Vuonna 1945 Romaniaan asetettiin Neuvostoliiton tukema hallitus. Kommunistinen puolue ja sen liittolaiset voittivat vuoden 1946 parlamenttivaalit, minkä jälkeen maa alkoi siirtyä pois monipuoluejärjestelmästä. Vuonna 1947 Romaniasta muodostettiin Romanian sosialistinen tasavalta. Seuraavina vuosina kommunistista puoluetta puhdistettiin toisinajattelijoista. Vuosina 1948-65 Romanian kommunistipuolue, johon oli vuonna 1948 yhdistetty Romanian sosiaalidemokraattinen puolue, toimi nimellä Romanian työväenpuolue (romaniaksi Partidul Muncitoresc Romîn 1948-64, Partidul Muncitoresc Român 1964-65). Romanian työväenpuolueen pääsihteerinä toimi Georghe Gheorghiu-Dej. Vuonna 1952 puoluejohtaja Gheorghiu-Dej nousi pääministeriksi. Puolueen jäsenmäärä kasvoi aluksi nopeasti. Korkeimmillaan se oli vuonna 1948, jolloin yli miljoonan kasvanutta jäsenistöä alettiin puhdistaa vihamielisistä aineksista. Vihamielisillä aineksilla tarkoitettiin pääsihteerin vastaista oppositiota. Vuoteen 1955 mennessä puolueesta oli erotettu 450 000 jäsentä, minkä jälkeen jäsenmäärä alkoi nousta uudelleen. Vuonna 1964 jäseniä oli taas jo 1,37 miljoonaa. Gheorghiu-Dej'n kuoltua vuonna 1965 Nicolae Ceaușescu nousi puolueen pääsihteeriksi. Johtajakautensa alkuvuosina hän oli suosittu johtaja sekä Romaniassa että länsimaissa, sillä hän vastusti Neuvostoliiton ylivaltaa. Ceaușescu muun muassa tuomitsi Tšekkoslovakian miehityksen vuonna 1968. Vuonna 1972 hänet valittiin maan presidentiksi. Ajan myötä Ceaușescun politiikka muuttui yhä itsevaltaisemmaksi. Hän rakensi ympärilleen henkilökultin ja nimitti kymmeniä sukulaisiaan korkeisiin virkoihin. Salainen poliisi Securitate ja tiukka mediasensuuri olivat osa Ceaușescun sortohallintoa. Romanian kommunistinen hallinto kaatui vuoden 1989 vallankumouksessa, joka oli muihin Itä-Euroopan maihin verrattuna poikkeuksellisen verinen. Toisin kuin monet muut entiset kommunistivaltiot Euroopassa, Romania ei estänyt lailla entisten kommunistien osallistumista uuteen hallintoon. Arvioiden mukaan jopa kaksi miljoonaa ihmistä tapettiin, vangittiin, karkotettiin tai uudelleensijoitettiin kommunistihallinnon alaisuudessa vuosina 1945–1989. Ensimmäinen tuomio rikoksista ihmisyyttä vastaan annettiin kuitenkin vasta vuonna 2016. == Katso myös == * Ana Pauker ==Lähteet== == Aiheesta muualla == Luokka:Romanian puolueet Luokka:Kommunistiset puolueet
Apple Bandai Pippin

Apple Bandai Pippin (tyyliteltynä "PiP P!N") on pelikonsoli, jota on tuotettu vuodesta 1996 vuoteen 1997. Konsoli perustuu Applen suunnittelemaan Apple Pippin -alustaan ja sitä valmisti japanilainen leluvalmistaja Bandai. Applen tavoite oli lisensoida konsolia eri valmistajille. Bandain tavoitteena oli myydä vuosittain puoli miljoonaa laitetta. Konsoli oli alitehoinen ja ylihintainen (lähes 600 dollaria). Kilpaileva PlayStation oli tullut markkinoille aikaisemmin ja puolet pienemmällä hinnalla (299 dollaria). Pippinille oli pelejä tarjolla kourallinen, ja puolet niistä oli opetusohjelmia. Nimekkäitä hittipelejä ei ollut ainuttakaan. == Tekniikka == Konsolin tekniikka: * CPU: PowerPC 603 * RAM: 6 MB * CD-ROM asema * ADB- liitäntä peliohjaimille, hiirille ja näppäimistölle == Käyttöjärjestelmä == Konsolin käyttöjärjestelmä perustui Mac OS System 7:ään, PowerPC-tuen lisäksi siinä oli Motorola 68000 -sarjan suorittimen emulaattori. == Ohjelmisto == Japanissa konsolille julkaistiin alle 80 peliä ja sovellusohjelmaa. Yhdysvalloissa konsolille oli saatavilla 18 peliä ja sovellusohjelmaa. === Pelit === == Lähteet == Bandai Pippin Luokka:Bandain pelikonsolit Luokka:Vuoden 1996 tekniikka
Lauri Kivinen (täsmennyssivu)

Lauri Kivinen tarkoittaa muun muassa seuraavia: *Lauri Kivinen, yritysjohtaja *Lauri Kivinen, vuorineuvos *Lauri Kivinen, pesäpalloilija
Lauri Kivinen (pesäpalloilija)

Lauri Kivinen (s. 16. syyskuuta 1990 Nurmes) on suomalainen pesäpalloilija, joka edustaa Superpesiksessä pelaavaa Manse PP:tä. Ulkopelissä Kivinen pelaa etukentällä tai kopparina, ja hänen sisäpeliroolinsa on etenijä / vaihtaja. Kivinen pelasi ensimmäisen Superpesisottelunsa kaudella 2007 Sotkamon Jymyn paidassa. Hänen kasvattajaseuransa on Nurmeksen Sepot. Kivinen on voittanut neljä Suomen-mestaruutta (Sotkamon Jymyssä 2009, Joensuun Mailassa 2018 sekä 2019, ja Manse PP:ssä 2021), kaksi SM-hopeaa (2007, 2008) sekä kuusi SM- pronssia (2010, 2013–2017). Lokakuussa 2020 Kivinen siirtyi Joensuun Mailasta Manse PP:hen kaksivuotisella sopimuksella. == Saavutukset == === Pelaajana === * 4 SM-kultaa: 2009, 2018, 2019, 2021 * 4 SM-hopeaa: 2007, 2008, 2022, 2024 * 6 SM-pronssia: 2010, 2013, 2014, 2015, 2016, 2017 == Lähteet == == Aiheesta muualla == * Luokka:Suomalaiset pesäpalloilijat Luokka:Vuonna 1990 syntyneet Luokka:Elävät henkilöt
Jarno Laur

Jarno Laur (s. 13. syyskuuta 1975 Tartto, Viro) on virolainen poliitikko. Hän on Viron Sosiaalidemokraattisen puolueen jäsen ja Tarton apulaiskaupunginjohtajaTartu Postimees. Vuosina 2009Järva Teataja–2013 hän oli Väätsan kunnanjohtaja. Laur tuli vuosiksi 2004–2007 Riigikogun jäseneksi Tõnu Kõivun varajäsenenäJarno Laur, Riigikogu.ee viitattu 1.2.2017. Riigikogussa hän kuului perustuslakivaliokuntaan ja Estonian uppoamisen tutkimuskomiteaan.Őhtuleht. ==Opinnot== Laur valmistui 1993 Tartu Mart Reiniku Gümnaasiumista ja 2008 Tarton yliopiston Narvan collegen kunnallishallinnon osasatolta. Hän aloitti syksyllä 2008 maisteriopinnot Tallinnan teknillisessä yliopistossa. ==Ura== *Viron Sosiaalidemokraattisen puolueen referent 1993–1995 *Johannes Mihkelsonin säätiön johtaja 1996–1999 * ministeri Katrin Saksin neuvonantaja 1999–2002 *Kansanpuolue Maltilliset (nyk. Viron Sosiaalidemokraattinen puolue) -puolueen vaalikoordinaattori 2002–2003 *Väätsan kunnanjohtaja 2003–2004, 2009–2013 *Riigikogun jäsen 2004–2007 *2007–2009 sisäministerin neuvonantaja *2013– Tarton apulaiskaupunginjohtaja Laur oli Tarton kaupunginvaltuuston jäsen vuosina 2003–2005 ja sen jälkeen vuodesta 2007. ==Tunnustukset== *Kaitseliiton ansiomitali, erikoisluokka (2011). ==Yksityiselämä== Laur on naimisissa ja hänellä on neljä lasta. ==Lähteet== ==Aiheesta muualla== * Jarno Laur Tarton kaupungin sivulla * Järvamaa sotsiaaldemokraate juhib Jarno Laur SDE koduleht 30.1.2012 * Väätsa vallavanema toolile istub Jarno Laur Järva Teataja 26.10.2009 * Rasmus Rekand Linna juhivad ärimehed ja õpetajad Tartu Ekspress, 14.11.2013 Luokka:Riigikogun jäsenet Luokka:Tarton kaupunginjohtajat‎ Luokka:Virolaisten poliittisten nuorisojärjestöjen puheenjohtajat Luokka:Viron kunnanjohtajat Luokka:Viron Sosiaalidemokraattisen puolueen poliitikot Luokka:Vuonna 1975 syntyneet Luokka:Elävät henkilöt
Saunasaari (Tampere)

Saunasaari on Pyhäjärven saari Tampereen Hyhkyssä. Saarella ei ole asutusta. Luokka:Hyhky Luokka:Tampereen saaret Luokka:Pyhäjärven (Tampere) saaret
Särämäki

Särämäki on mäki Kiikalassa Salossa Varsinais-Suomessa. ´164 metriä korkea mäki kuuluu Natura 2000 -suojeluohjelmaan ja on Varsinais-Suomen maakunnan korkein kohta. ==Luonnonympäristö== Mäki on osa Hyyppärän harjualueen Natura 2000 -suojelualuetta. Se muodostuu pitkästä, jyrkkärinteisestä lounas–koillinen -suunrtaisesta kalliojaksosta. Kasvillisuus mäellä on monipuolista ja osaksi harvinaista, sen alueella esiintyvät ainakin vuorimunkki ja karvakiviyrtti. Jyrkänteiden alla on kuivaa lehtoa ja kaakon puolella metsälehmusta kasvava jyrkänteenaluslehto, jonka lajeihin kuuluvat lehtokuusama ja mustakonnanmarja. Mäen eteläpuolelle jäävät Kiskonjoen–Perniönjoen vesistöön kuuluvat Ruukinjärvi, Säräjärvi, Sakarjärvi ja joukko muita pikkujärviä, mäen pohjoispuolelle samaan vesistöön kuuluvat Kolmperänen, Tervakas ja Suolammi. ==Korkeussuhteet== Mäen huippu on 164 metriä meren pinnan yläpuolella ja se on Varsinais-Suomen maakunnan korkein kohta. Mäen lakiosa on supra-akvaattinen eli vedenkoskematon, mikä tarkoittaa että jääkauden jälkeen mäen huippu ei ole ollut veden peittämä, vaan on jään alta paljastuttuaan ollut jatkuvasti kuivaa maata. ==Kulttuuriympäristö== Mäki sijaitsee pääosin Kiikalan Johannislundin kylässä ja ulottuu myös viereisen Lasikylän alueelle. Historiallisesti se on kuulunut Kiikalan Hidoisenpyölin (vuodesta 1964 Lasikylä) ja Säräjärven kyliin, jotka molemmat ovat synnyltään keskiaikaisia autiopyölejä.von Herzen 1987: 77-78, 177-178. Hidoisenpyölissä, Ruukinjärven rannalla Särämäestä etelään toimi vuosina 1813–1960 Johannislundin lasitehdas ja myös viereinen Säräjärven yksinäistalo mäen eteläpuolella oli 1800-luvulta alkaen tehtaan kanssa yhdysviljelyksessä.von Hertzen 1987: 176-177, 293-301, 577-579, 664-667. Johannislund muodostettiin kyläksi Hidoisenpyölin ja Säräjärven kylissä sijainneesta entisen lasitehtaan tehdasalueesta vuonna 1963. ==Lähteet== * ===Viitteet=== Luokka:Suomen mäet Luokka:Suomen kalliot Luokka:Salon luonto Luokka:Kiikala Luokka:Suomen maakuntien korkeimmat maastonkohdat